आंगनवाड़ी कार्यकर्ताओं ने बताई समस्याएं, सौंपा ज्ञापन
बजट में आंगनवाड़ी कार्यकर्ताओं व सहायिकाओं के लिए कोई घोषणा नहीं होने से उनमें खासी नाराजगी है। अपनी मांगों को लेकर कार्यकर्ता गुरुवार को कलेक्टोरेट पहुंचीं। एसडीएम सुनीलकुमार झा को समस्याएं बताकर मुख्यमंत्री के नाम ज्ञापन दिया।
आंगनवाड़ी कार्यकर्ता-सहायिका एकता यूनियन सीटू के बैनर तले कार्यकर्ता दोपहर 3 बजे कलेक्टोरेट स्थित गुलाब चक्कर में एकत्र हुईं। कार्यकर्ताओं में शहर के साथ ही रावटी, सैलाना, सरवन, बासिंद्रा की भी कार्यकर्ताएं शामिल हुईं। रतलाम शहर परियोजना क्र. 2 की कृष्णा सोनगरा ने बताया सीटू पांच वर्षों से मांगों को लेकर संघर्षरत है। मप्र शासन द्वारा 1 मार्च को प्रस्तुत बजट से कार्यकर्ताओं को आस थी लेकिन कोई घोषणा नहीं होने से मनोबल कमजोर हुआ है। ज्ञापन देने के दौरान महासचिव लक्ष्मी खराड़ी, रतलाम शहर परियोजना क्रं. 1 अध्यक्ष ललिता घोसर, कोषाध्यक्ष अाशा पुरी, सोनू आकोदिया, आशा कटारिया, छाया मिश्रा, सुषमा अग्निहोत्री आदि उपस्थित थीं।
ये हैं प्रमुख मांगें
45वें श्रम सम्मेलन की अनुशंसाओं के अनुसार प्रतिमाह 18 हजार रुपए मानदेय लागू करना, आंगनवाड़ी कर्मियों को पेंशन, बीमा, ग्रेच्युटी, स्वास्थ्य सुविधाओं का लाभ देना, शासकीय कर्मचारी घोषित करना, सेवानिवृत्ति की आयु 65 वर्ष करना, निजीकरण नहीं करना आदि।
बजट में आंगनवाड़ी कार्यकर्ताओं व सहायिकाओं के लिए कोई घोषणा नहीं होने से कलेक्टोरेट में नारे लगातीं आंगनवाड़ी कार्यकर्ता व सहायिका।
hin_Deva hin_Deva hin_Deva hin_Deva hin_Deva awa_Deva